Motorkapings: 14 wenke om dit te voorkom | SARIE
Motorkapings: 14 wenke om dit te voorkom
Volgens die SAPD is motorkapings aan die toeneem. Daar is nou 14,3% meer kapings in vergelyking met dieselfde tydperk verlede jaar.
Die meeste kapings kom voor in Gauteng, KwaZulu-Natal en die Wes-Kaap.
Wenke om nie deel van die statistieke te word nie, volgens DiaIdirect:
1) Beplan jou roete. Gebruik 'n GPS om nie te verdwaal en 'n maklike teiken te word nie. Laat mense weet waarheen jy op pad is en hoe laat jy daar sal aankom.
2) Wees waaksaam en bewus van jou omgewing. Kyk uit vir enigiets wat verdag lyk.
3) Wees selfversekered en gefokus. Beperk aktiwiteite wat jou aandag aflei soos om op jou selfoon te kyk wanneer jy na en van jou motor loop.
4) Sluit. Moenie met jou vensters oop ry nie, hou die deure gesluit en jou waardevolle items uit sig. Installeer smash-and-grab-vensterbeskerming as jy kan.
5) Moenie altyd dieselfde roete neem nie.
6) Kyk of iemand jou agtervolg. Ry 'n paar draaie en as iemand jou steeds agtervolg, ry na die naaste polisiestasie.
7) Hou spasie tussen jou en die motor voor jou sodat jy nie ingeboks word nie.
8) Stop slim. Veral in die aand, ry stadig na die verkeerslig om by die stop te kom wanneer dit weer groen raak. Deur nooit doodstil te stop nie, verlaag jy jou risiko om 'n teiken te word.
9) Kies jou parkeerplek goed. Parkeer in 'n verligte, veilige area.
10) Gebruik paniekknoppies as jy het. Baie opsporingstelsels bied die opsie.
11) Elektriese hekke. Baie kapings gebeur as jy by jou huis in- of uitry. Sorg dat jou inrit nie bebos en donker is nie. Maak 'n elektriese hek (wat batterykrag gebruik as die elektrisiteit af is) agter jou toe sodra jy ingery het – moenie wag dat dit outomaties ná 'n tyd self toemaak nie.
12) Ken jou bure én hul motors. Jy sal verdagte mense en karre makliker raaksien.
13) SOS-foon. Hou 'n klein en goedkoop ekstra foon met lugtyd en noodnommers (insluitend dié van jou versekeraar) by jou sodat jy dadelik vir hulp kan bel as jou kar of waardevolle items gesteel word.